ОПШТА БОЛНИЦА ПИРОТ

Број: 03- 592/Р

15.03.2024.год.

На основу члана 7. Посебног колективног уговора за здравствене установе чији је оснивач Република Србија, аутономна покрајина и јединице локалне смоуправе (Сл. Гласник РС бр. 96/2019 и 58/2020 Анекс I), овлашћења из члана 23. Статута Опште болнице Пирот и Одлуке в.д. директора Опште болнице Пирот број 03-591/Р од 15.03.2024. године расписује се:

**О Г Л А С**

Оглашава се потреба за пријем у радни однос на одређено време са пуним радним временом до три месеца због повећаног обима посла за следећа радна места:

**1. Доктор медицине специјалиста у радиолошкој дијагностици -** за рад у Служби за радиолошку дијагностику - **2 извршиоца**

*стручна спрема/ образовање*

Високо образовање:

– на интегрисаним академским студијама, по пропису који уређује високо образовање, почев од 10. септембра 2005. године и завршена специјализација из радиологије, у складу са Правилником о специјализацијама и ужим специјализацијама здравствених радника и здравствених сарадника;

– на основним студијама у трајању од најмање пет година по пропису који је уређивао високо образовање до 10. септембра 2005. године и завршена специјализација из радиологије, у складу са Правилником о специјализацијама и ужим специјализацијама здравствених радника и здравствених сарадника;

*Додатна знања / испити / радно искуство*

- стручни испит;

- лиценца;

- специјалистички испит;

- најмање три године и шест месеци радног искуства у звању доктора медицине.

Опис посла:

Превенира, дијагностикује и лечи болести, повреде и друге физичке и менталне поремећаје коришћењем специјализованих метода и техника, кроз примену принципа и процедура савремене медицине, о чему води прописану медицинску документацију;Обавља послове радиолошке дијагностике за коју је специјализован, о чему сачињава извештај; прави план прегледа после одређивања индикација за РО преглед од стране клиничког лекара; пре прегледа обавештава се о анамнестичким, лабораторијским и другим резултатима важним за пацијента који треба да се прегледа; води рачуна о заштити пацијената и запослених који раде у зони јонизујућег зрачења; врши сва снимања у радиологији у оквиру своје специјалности: прегледе на компјутеризованој томографији, ултразвучној томографији, прегледе на колор доплеру, И.В. контрастне прегледе, контрастне прегледе дигестивног тракта, чита снимке стандардне радиодијагностике и мамографије; уводи савремене методе дијагностике и лечења у домену своје специјалности; ради скопије, чита и описује графије, обучава особље у руковању са апаратима; узима анамнезе и поставља пацијента у одговарајуци положај и стара се за радиоскопију или радиографију, вршењу скопије и графије, писање извештаја о нађеном стању при радиографији техничара; обавља и друге послове из домена своје специјалности; учествује у унапређењу квалитета здравствене заштите; обавља консултације са другим здравственим радницима и здравственим сарадницима; планира, наџире и евалуира спровођење здравствене заштите; спроводи активности стручног усавршавања у оквиру своје специјалности; заједно са сарадницима одговоран је за исправност и правилно коришћење медицинске опреме; одговоран је за правилно и уредно вођење медицинске документације; учествује у здравственом васпитању и едукацији здравствених радника, лекара на специјализацији и приправника; придржава се мера заштите на раду.

Обавља и друге послове који су сродни са предвиђеним пословима.

За свој рад одговоран је начелнику службе и помоћнику директора.

*Као доказ о испуњености услова кандидати су дужни да доставе:*

* пријаву на оглас са кратком биографијом, бројем телефона и адресом,
* фотокопију личне карте,
* лиценца,
* фотокопију дипломе о завршеном Медицинском факултету,
* фотокопију уверења о положеном стручном испиту.
* фотокопију дипломе о завршеној специјализацији.

1. **Виши радиолошки техничар-** за рад у Служби за радиолошку дијагностику - **2 извршиоца**

**Поред општих услова за заснивање радног односа утврђених Законом, кандидати треба да испуњавају и следеће посебне услове и морају поседовати:**

**Општи/типични опис посла**

**Даје упутства пацијенту у припрему за снимање и о понашању приликом снимања; поставља пацијента у положај пожељан за снимање; припрема апаратуру и материјал потребан за снимање; снима пацијента, развија филм и процењује квалитет снимка; примењује одговарајуће мере заштите пацијента, заштите особља и простора и прати нежељена дејства зрачења;рендген техничар утврђује предност код пријема болесника с обзиром на хитност и неопходну интервенцију коју је неопходно спровести код болесника; испитује болесника о евентуалним препрекама за дијагностички и терапијски поступак, припрема болесника, апаратуру и средства за дијагностичке и терапијске интервенције; асистира лекару код иригографије; самостално спроводи радиографије стандардним и специјалним радиографским техникама; учествује при просветљавању и изради циљаних снимака као и код других инвазивних претрага; сигнира филмове; спроводи мере заштите код радио-јонизујућег зрачења; ради на здравственом васпитању, као и на едукацији кадрова; организује рад и обавља стручно-административне послове на свом радном месту - води уредно медицинску и статистичку документацију и евиденцију пацијената; саставља и доставља потребну документацију за фактурисање извршених медицинских услуга, одговоран је за документацију која је настала у извршавању послова радног места, као и за документацију коју користи у раду; дужан је да поступа у складу са усвојеним процедурама и упутствима; обавља и друге послове који су сродни са предвиђеним пословима. За свој рад одговоран је главној медицинској сестри / техничару службе/ и начелнику службе.**

**Стручна спрема / образовање**

**Високо образовње**

**-          на основним студијама првог степена медицинске струке из области радиологије (основне струковне студије) по пропису који уређује високо образовање, почев од 10. септембра 2005. године;**

**-          на основним студијама медицинске струке из области радиологије у трајању од најмање две године, по пропису који је уређивало високо образовање до 10. септембра 2005. године.**

Оглас је објављен на Web сајту Опште болнице Пирот, на Web сајту Министарства здравља и на огласној табли Националне службе за запошљавање- филијала Пирот.

Рок за подношење пријаве је 8 дана од дана објављивања огласа на Web сајту Министарства здравља.

Пријаве се предају у затвореној коверти лично или поштом на адресу Општа болница Пирот, ул. Војводе Момчила бб, са назнаком «ОГЛАС са назнаком за које радно место».

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе.  
 Неблаговремене и непотпуне пријаве неће се узимати у разматрање.

**В.Д. ДИРЕКТОРА**

**ОПШТЕ БОЛНИЦЕ ПИРОТ др Момчило Бојкић**